ร้านเล่นเส้น พอดูจากชื่อแล้วต้องคิดว่าเป็นร้านก๋วยเตี๋ยวแน่นอนอ่ะ  อยากรู้ว่าจะเล่นเส้นแบบไหนก็เลยไปลอง ร้านอยู่ Central Plaza Grand Rama 9 ชั้น B เดินไปทางท๊อปซุปเปอร์มาร์เก็ต พอเปิดเมนูดูแล้วมีก๋วยเตี๋ยวอยู่ไม่กี่เมนูเองเป็นแบบก๋วยเตี๋ยวเรือโบราณ ก๋วยเตี๋ยวเรือแบบธรรมดา (มีทั้งหมูและเนื้อ) ชามละ 69 บาท ถ้าเป็นก๋วยเตี๋ยวเรือหมูชาบูออร์แกนิคก็ชามละ 110 บาท เมนูอื่นๆก็มี ข้าวเนื้ออบ, ข้าวขาหมูบุรีรัมย์, ข้าวหน้าไก่ไข่ดาว, ปีกไก่ทอด, หมูออร์แกนิคย่างเสิร์ฟพร้อมมิกซ์สลัด สั่งก๋วยเตี๋ยวมากินก็ธรรมดารสชาติไม่โดดเด่นอะไรกลางๆ ใครลองเมนูอื่นๆแล้วก็มาช่วยรีวิวต่อด้วยนะคะ